William Rankine

William Rankine (5 de julhet de 1820, Edimborg - 24 de decembre de 1872, Glasgow) es un engenhaire e un fisician escocés dau sègle XIX. Pionier de la termodinamica, elaborèt una teoria complèta de la maquina de vapor e publiquèt plusors obratges de referéncia sus lo subjècte dins lo corrent deis ans 1850 e 1860. En parallèl, a partir de 1840, foguèt l'autor de centenaus d'articles sus de questions tecnicas e scientificas dins lei domenis dei matematicas, de l'engenhariá, de la botanica e de la musica. En fisica, prepausèt l'usatge dau tèrme « energia » e donèt la premiera descrpcion de l'energia potenciala, nocion majora de la mecanica modèrna.

 Liames intèrnes 

 Energia.
 Termodinamica.

 Bibliografia 

 (en) Lionel T. C. Rolt, Victorian Engineering, Penguin Books, 1970, pp. 246-247.
 (en) Stephen Timoshenko, History of strength of materials, McGraw-Hill Book Co., 1953, pp. 197-202.

 Nòtas e referéncias 

Categoria:Fisician escocés
Categoria:Fisician dau sègle XIX